Albert Deport
Store norske leksikon,Samfunn,Forsvar og sikkerhet,Militære biografier,Internasjonale militære biografier
Albert Deport var en fransk artillerioffiser, kjent for sitt bidrag til konstruksjonen av den franske 75mm feltkanon.
Deport bidro i 1890-årene vesentlig til konstruksjonen av den franske 75 mm feltkanon ved at han oppfant splittsvans og rekyl på lavetten. Splittsvansen gjorde det mulig å øke skuddsektoren ved uforandret lavettstilling til det tidobbelte (cirka 60 grader), noe som betød at mannskapet slapp å flytte kanonen hyppig. Deports rekylsystem økte feltartilleriets skuddhastighet fra to–tre til cirka 20 skudd per minutt. Kanonen ble brukt av en rekke aktører, både under første verdenskrig og andre verdenskrig. Les mer i Store norske leksikon artilleri første verdenskrig Frankrikes historie